דוד ארנון

דוד ארנון (11 ביולי 1911 – 21 באפריל 1968) היה קצין צה"ל בדרגת סגן-אלוף, שלישו הצבאי של נשיא המדינה הראשון, חיים ויצמן.

ביוגרפיה 
ארנון נולד בתל אביב, בנו של מיכאל. בגיל 17 הצטרף להגנה, וכן שירת בשירות הביון הבריטי ברומניה ובבולגריה. במרץ 1941 התגייס לגדוד השני של הבריגדה היהודית, ושירת כלוחם ביחידת חיל רגלים כחלק ממתנדבי היישוב בבאפס במלחמת העולם השנייה והגיע לדרגת קפטן.

לאחר המלחמה עסק בעלייה ב' של יהודים לארץ ישראל. במלחמת העצמאות לחם בקרבות לשחרור הגליל התחתון ועמק הירדן ולאחר קום המדינה, באוקטובר 1948, מינה אותו משה שרת לשלישו הצבאי של נשיא המדינה הראשון, חיים ויצמן, תפקיד אשר מילא תחילה בדרגת רב-סרן ולאחר מכן בדרגת סגן-אלוף עד מותו של ויצמן בנובמבר 1952. לאחר מותו של ויצמן שירת בין השנים 1952 ל-1954 כמפקד יחידה 108. לאחר מכן עזב לניו יורק, ארצות הברית שם עבד עבור מכון ויצמן וכן בעסקי הביטוח.

היה נשוי לטילדה (נפטרה במרץ 2023), נפטר במדריד ב-21 באפריל 1968 מהתקף לב בשובו מביקור בישראל. הובא למנוחות בבית העלמין בחולון.

קישורים חיצוניים 

 סרטים בהם מופיע דוד ארנון באתר ארכיון הסרטים הישראלי בסינמטק ירושלים.

הערות שוליים

מזכירים צבאיים של נשיא המדינה
מפקדי יחידה 108
לוחמי ההגנה
סגני-אלופים בצה"ל
מתנדבי היישוב לצבא הבריטי
מהגרים מישראל לארצות הברית
חיילי צה"ל במלחמת העצמאות
מהגרים מארצות הברית
לוחמי הבריגדה היהודית
תל אביב-יפו: אישים
אישים הקבורים בבית העלמין הדרום
ישראלים שנולדו ב-1911
ישראלים שנפטרו ב-1968